Тораңғылық

Тораңғылық — Қарағанды облысы Ақтоғай ауданында болған ауыл, бұрынғы Тораңғылық ауылдық округі орталығы. 2023 жылы ауылдық округпен бірге таратылып, аумағы Балқаш қалалық әкімдігіне берілді. Географиялық орны Балқаш қаласынан оңтүстік-батысқа қарай 25 км жерде Балқаш көлінің жағасында орналасқан. Тарихы Іргесі 1937 жылы қаланған. 1968 жылы Балқаш құс фабрикасы ашылып, 1998 жылы жекешелендірілген. 1977 жылы Тораңғалық ауылдық кеңесі атқару комитеті кұрылған. Тораңғы ағашының көп өсуіне сай Тораңғалық деп аталған. Ауылдық округ бұрын Тоқырауын ауданына қараған. 1997 жылы ауданның тарауына байланысты Ақтоғай ауданына қосылды. Халқының саны — 485 адам (2009). Жерінің жалпы ауданы — 3,5 мың га. Шаруашылықтың мамандандырылған негізгі бағыттары — балық аулау, көкөніс, құс өсіру, қосымша — сүтті ірі қара, шошқа өсіру болды. Округте мектеп, ФАП, клуб, кітапхана, 14 демалыс орны, «Балқашқұс» ЖШС, АТС, пошта және басқа да мәдени-тұрмыстық мекемелер бар. Ауыл басқа елді мекендермен автомобиль жолдары арқылы байланысады. Ең жақын Балқаш темір жол стансасы 23 км жерде. Халқы Жергілікті тұрғындар саны 1999 жылы 481 адам (230 ер адам және 251 әйел адам) болса, 2009 жылы 485 адамды (246 ер адам және 239 әйел адам) құрады. Дереккөздер